Senhøstes 1944 var Andersen og flere av Osvald-gruppens folk i Bergen, sendt av Sunde for å bidra som instruktører i motstandsbevegelsen i området. Osvald-instruktørene deltok også i lokale aksjoner. For å finansiere motstandsarbeidet var Andersen 9. november med på et ran i Laksevåg Sparebank, en aksjon som ble gjennomført sammen med Reidar Olsen fra den lokale motstandsgruppa Saborg.